mk ru mk os ru ru mk ru ru bg hbs_cyr hbs_cyr ru mk mk mk mk mk mk en mk mk mk mk en ru mk os ru ru mk ru mk mk mk mk mk ru mk mk mk mk mk bg hbs_cyr hbs_cyr ru mk mk mk mk mk mk mk mk mk mk mk ru mk ru mk mk fr mk mk mk mk mk mk mk mk mk mk mk mk mk mk mk mk mk mk mk es es en en en en en id mk ru mk ru mk ru mk ru en hbs_cyr mk ru mk
Превенирањето на енергетската криза централна тема во септемвриската агенда на Владата - zoom.mk
Добредојдовте! влезете во вашиот профил
Forgot your password? Get help
А лозинка ќе ви биде испратено до вас.
Интересна физика: Зошто бумерангот се враќа?
Дали дигитроните ја уништуваат нашата способност за сметање?
СУХАИЛ И СОРАЈА: Катар добива две панди по повод Светското првенство
Скриената моќ зад круната: Меган Маркл обвинета за газдарица од „пеколот“
Еве каде и како живее Султан Косен – највисокиот човек на светот
Научниците пронашле мoжни траги од вода на Марс
ДАРТ успешно се судри со астероид
Летало на НАСА денеска ќе удри во астероид за да ја заштити Земјата
НАСА поради бура ќе го одложи лансирањето на ракетата Артемис 1 на Месечината
„Спејс Икс“ лансира 52 сателита „Старлинк“ во орбитата на Земјата
Вкупно тројца починати и 96 нови случаи на ковид-19
„Еко – свест“ и мрежата CEE Bankwatch со студии за поголема свесност околу зачувување на животната средина
Што ќе ви се случи ако јадете 12 сливи на ден?
Пет правила и распоред за здрав живот од руски доктор кој дочекал 103 години и скоро цел живот имал иста тежина
Нема починато лице: Регистрирани 81 нови позитивни случаи на коронавирус во Македонија
Поранешен македонски репрезентативец: Го осудувам свирењето на бугарската химна, ова во Разград не се случуваше
МНР ги осуди навредите на македонските навивачи кон фудбалерите на Бугарија
Македонија вечерва против Бугарија, двајцата селектори со порака: Да ја оставиме политиката на страна
ИН МЕМОРИАМ: Почина претседателот на Сојузот на спортови на Град Скопје
Македонската фудбалска репрезентација вечерва против Бугарија во Скопје
Превенирањето на енергетската криза централна тема во септемвриската агенда на Владата
September 14, 2022 во 21:02
Судејќи според последните изјави за резултатот од средбите во Грција и Бугарија, Македонија, во соработка со соседите, ќе го преживее „струјниот удар“ кој го прогнозираат енергетските експерти. Премиерот Димитар Ковачевски, и соработниците, во улога на летечки енергетски дипломати, направија ад-хок визити на Софија и Атина, што му донесе на Скопје оптимизам дека студената зима од која стравува цела Европа, сепак ќе ја презими во „медитерански амбиент“ преку договорот за лигнит, мазут и јаглен од Грција како гориво за РЕК „Битола“ и „Осломеј“ и за ТЕЦ „Неготино“.
Се разбира причини за опуштеност нема затоа што политичката и економската прогноза често не се совпаѓаат со временската прогноза, но изјавите што вчера дојдоа од грчката метропола одат во прилог на тоа дека добрососедската политика никогаш  не била поважна од сега бидејќи пријателите се потребни и се покажуваат во неволја.
„Денес имавме неколку конкретни теми на кои разговаравме и на кои постигнавме договор со Република Грција. Прво, снабдувањето со лигнит и јаглен којшто доаѓа од рудниците во Грција ќе се одвива непречено во текот на целиот период, четвртиот квартал оваа година и првиот квартал идната година, со што ќе можат да бидат ставени во непречено функционирање производствените капацитети на јаглен во РЕК ‘Битола’ и во РЕК ‘Осломеј’. Втората тема на која постигнавме договор е непречено снабдување со мазут преку Грција како што и досега имавме снабдување со цел непречено да може да функционира ТЕЦ „Неготино“, со што ќе обезбеди снабдување на електрична енергија, исто така, и од овој капацитет“, рече Ковачевски на прес-конференцијата   во Атина по средбата со грчкиот колега Киријакос Мицотакис.
Оваа изјава на Ковачевски се надоврзува на неговата оцена за време на самитот на Отворен Балкан во Белград, кога го посочи нашиот јужен сосед како главен логистички центар на Балканот за снабдувањето со суровини за производство на електрична енергија.
Владината мисија да го превенира „струјниот удар“ освен преку склучување договори со соседите се одвиваше и со серија одлуки дома од кои најважната е ограничувањето на маржата.
Како што објави министерот за економија Крешник Бектеши, највисоката трговска маржа на електричната енергија за сите трговски друштва и трговци поединци кои вршат трговија на  пазарот со електрична енергија на големо и на мало се утврдува во висина најмногу до 10 отсто.
„Трговската маржа за учесниците  на  пазарот на електрична енергија ќе се пресметува на просечната цена на електрична енергија за МWh од Унгарската берза за електрична енергија (HUPX) на дневно односно часовно ниво, на цената на електрична енергија за МWh во билатералните договори и цената на електрична енергија за МWh во договорите за снабдување со електрична енергија. А оваа одлука ќе се применува до 15 април следната година“, соопшти министерот.
Според Бектеши одлуката се донесува за да се заштити од нарушување на домашниот пазар заради злоупотреба во прометот на одделни производи и стоки и на предлог на Министерството за економија потребно е да започне да се применува пред отпочнување на грејната сезона од 15 октомври.
„Оваа мерка ја носиме со цел да им излеземе во пресрет на компаниите кои што се на слободниот пазар, но и институции од централна власт, претпријатија од локалната власт и училишта и други кои се околу 1500 субјекти“, рече Бектеши.
Воедно и Регулаторната комисија за енергетика направи измена на Правилникот за снабдување со електрична енергија во краен случај каде што е намалена маржата која ја пресметува крајниот снабдувач од 50 проценти на 20 проценти.
Мрежата Еуроњуз на почетокот на септември објави анализа дека европските земји исто така донеле „непопуларни“ мерки за профитерите од струјата, а во функција на олеснување на животот на населението. Притоа беше објавен податок дека до јануари 2023 година повеќе од половина од домаќинствата во Велика Британија ќе бидат паднат во сиромаштија како резултат на високите цени на енергенсите. Италија и Шпанија објавија дека ќе ги даночат компаниите кои профитираат од повисоките цени на енергијата а парите ќе ги искористат за помош на населението. Франција го принуди  државниот снабдувач на енергија ЕДФ да го ограничи растот на големопродажната цена на електричната енергија на 4 отсто за една година. Домашниот данок на земјата за финална потрошувачка на електрична енергија (TICFE), исто така, е намален од 22,50 евра по мегават час на само 1 евро по мегават час за домаќинствата и 0,50 евра за бизнисите. Германија, која се бореше да ја ограничи својата голема зависност од рускиот гас, вети дека ќе го намали данокот на додадена вредност на природниот гас од 19 на 7 отсто до крајот на март 2024 година.
Оваа блиц илустрација за размерите на глобалната енергетска криза освен што е поучна за Македонија, дава приказ и за потребата да се јакне стабилноста во политичките односи како услов да се задржи стабилноста на економијата а со тоа и на енергетскиот сектор, и тоа не само на домашен план туку и на надворешно-политички план, особено во балканското опкружување.
„Отворен Балкан“ чии лидери Ковачевски, Вучиќ и Рама се состанаа во Белград на почетокот на септември е можност за Македонија да ја демонстрира својата подготвеност за соработка по ова кризно прашање. Трите земји од „Отворениот Балкан“ претходно формираа кризна група за енергетика, која во пресрет на оваа зима, во сегашните услови на глобалниот недостиг на енергија и електрична енергија, преговара за размена на струја и природен гас.
„Добро е што на овој Самит разговараме за можностите за соработка и во областа на енергетиката. Постојат потенцијали за развој или рехабилитирање на интерконекциските врски, за зголемување на можностите за електроенергетска размена и за соработка во делот на изградба на фото напонски централи, ветерни паркови и централи за добивање на електрична енергија од биомаса и биогас. Предлагаме да се оствари соработка меѓу српската берза на електрична енергија и македонскиот оператор на организиран пазар на електрична енергија (МЕМО), со цел да се подобрат условите за меѓугранична трговија со електрична енергија. А, во натамошниот период, треба да се интензивираат и активностите за реализација на гасната интерконекција со Република Србија“, рече македонскиот премиер при отворањето на трипартитниот самит засилен со претставници на Црна Гора, БиХ, Турција и Унгарија.
Настаните кои следуваа во Скопје недвојбено покажаа дека обезбедувањето на електрична енергија стана централно прашање во септемвриската агенда на Владата. Среде политичката бура предизвикана од барањето за референдум од ВМРО-ДПМНЕ, за поништување на Договорот за добрососедство, пријателство и соработка со Бугарија, Ковачевски одлета за Софија испраќајќи недвосмислена порака дека внатрешно-политичките конфронтации околу односите со Бугарија се минорно прашање во однос на превенирањето на кризата за електрична енергија која реално може да им наштети на граѓаните и на економијата.
По средбата со премиерот на Бугарија Галаб Донев, тој ја објави намерата за формирање меѓудржавна група составена од министрите за економија и енергетика на двете земји и засегнати компании на двете земји, за договарање на транспортот на електрична енергија.
„Разговаравме и за количините кои се потребни кај нас со оглед на тоа дека Бугарија е извозник на електрична енергија, благодарение на капацитети кои ги има особено електричната енергија произведена од нуклеарна централа. Разговаравме и за поврзувањето со нов интерконектор за гас кој би бил направен во делот на поврзување со течен гас и исто така во однос на капацитетите на постојниот интерконектор како и за можностите за складирање на течен гас во складиштата кои постојат во Република Бугарија“, соопшти Ковачевски по средбите во Софија.
Наближувањето на зимата и состојбите околу електричната енергија го изнесоа на површина феноменот дека за првпат откако е измислена струјата, прашањето дали ќе ја има изби во преден план пред прашањето дали ќе можеме да ја платиме. Македонија, освен соработката со соседите, работи на активирање и на сите производствени капацитети кои ги има во државата за производство на електрична енергија како и дополнително обезбедување на енергенси кои се потребни и суровини за производство на електрична енергија. Првиот човек на Владата Ковачевски неодамна во интервју за РТС во Белград рече дека за тоа ќе бидат потребни големи издатоци од буџетот.
„Пресметките покажуваат дека издатоците кои ќе треба да ги направиме и трансферот во буџетот се над 300 милиони евра, со оглед на тоа што државата мора да ја субвенционира цената на електричната енергија за граѓаните односно за регулираниот пазар и малите потрошувачи. Ресорните министерства разговараат и со другите енергетски капацитети кои ги имаме, а се во приватна сопственост како што се когенеративни гасни централи или други централи од обновливи извори на енергија, да бидат понудени на стопанството и да овозможат електрична енергија по оптимални и прифатливи цени, кои стопанските субјекти во државата мора да ги издржат“, рече тој.
ПОВРЗАНИ НАПИСИПОВЕЌЕ ОД АВТОРОТ
Економско-енергетскиот совет одлучи да почне постапката за издавање лиценца за производство на топлинска енергија од регулиран пазар
(Видео) Вонредна прес-конференција на премиерот Димитар Ковачевски
Ковачевски со вонредна вечерна прес-конференција
Следине и на Facebook
Error, no Advert ID set! Check your syntax!
© zoom.mk - Сите права се задржани